Skopolaminas
Skopolaminas – tropano darinys. Tai alkaloidas, randamas bulvinių šeimos augaluose tokiuose kaip juodoji drignė ar durnaropė. Pirmąkart šis alkaloidas išskirtas 1888 m., stuktūra nustatyta 1923 m., susintetintas 1956 m. Fiziologinis poveikis artimas atropino, tačiau, skirtingai nei pastarasis, skopolaminas gerokai stipriau veikia centrinę nervų sistemą (pasižymi slopinamuoju poveikiu).